**TRGOVAČKI SUD U OSIJEKU**

 **RKP: 3531**

**OBRAZLOŽENJE OPĆEG DIJELA FINANCIJSKOG PLANA**

Prijedlog financijskog plana Trgovačkog suda u Osijeku izrađen je na temelju Uputa za izradu financijskih planova proračunskih korisnika u Državnom proračunu Republike Hrvatske za razdoblje 2024. do 2026.

Prijedlog sredstava prema realnim, minimalnim potrebama za osiguranje funkcioniranja suda navodimo radi poštivanja odredbi Zakona o fiskalnoj odgovornosti te odgovornosti osiguravanja potrebnih sredstava za redovan rad suda.

**PRIHODI I PRIMICI**

Trgovački sud u Osijeku za obavljanje svoje djelatnosti financira se iz Državnog proračuna Republike Hrvatske.

Planirani prihodi i primici Trgovačkog suda u Osijeku za razdoblje od 01.siječnja do 31.prosinca 2024. godine iznose1.943.665 EUR. Ukupni prihodi se sastoje od općih prihoda i primitaka (izvor 11), vlastitih prihoda (izvor 31) i ostalih prihoda za posebne namjene (izvor 43).

Trgovački sud u Osijeku se gotovo u cijelosti financira iz Državnog proračuna Republike Hrvatske, izvor 11 opći prihodi i primici, koji je za 2024. planiran u iznosu od 1.942.865 EUR. Planirani su i prihodi iz izvora 31 (vlastiti prihodi), u iznosu od 600 EUR za 2024. godinu, te prihodi iz izvora 43 (ostali prihodi za posebne namjene) u iznosu od 200 EUR. Vlastiti prihodi se odnose na prihode od preslika sudskih spisa, a ostali prihodi za posebne namjene se odnose na prihode od kamata na depozite po viđenju.

Za 2025. godinu su planirani prihodi i primici, iz izvora općih prihoda i primitaka, u iznosu od 1.957.600 EUR. Prihodi od vlastitih prihoda su planirani u iznosu od 600 EUR, te ostali prihodi za posebne namjene u iznosu od 200 EUR.

Za 2026. godinu su planirani prihodi i primici, iz izvora općih prihoda i primitaka, u iznosu od 1.969.100 EUR. Prihodi od vlastitih prihoda su planirani u iznosu od 600 EUR, te ostali prihodi za posebne namjene u iznosu od 200 EUR.

**RASHODI I IZDACI**

Rashodi i izdaci Trgovačkog suda u Osijeku se sastoje od rashoda za zaposlene, materijalnih rashoda, financijskih rashoda te rashoda za nabavu nefinancijske imovine. Ukupno planirani rashodi za 2024. godinu iznose 1.943.665 EUR.

Najveći dio planiranih rashoda za 2024. se odnosi na rashode za zaposlene, iznos od 1.773.665 EUR. Rashodi za zaposlene su rashodi za plaće, doprinosi i ostali rashodi za zaposlene (prava prema kolektivnom ugovoru). Prijedlog plana sredstava za rashode za zaposlene (plaće i doprinose), te ostale rashode za zaposlene izrađen je sukladno Uputama na način da je utvrđen godišnji iznos prema zadanim limitima. Zbog zadanih limita nije bilo mogućnosti dodati nova zapošljavanja koja su u tijeku, niti iskazati predviđeni iznos ostalih rashoda u cijelosti. Izračun plaća je rađen na temelju plaće isplaćene u rujnu 2023.

Prijedlog plana sredstava za materijalne i financijske rashode poslovanja (s uključenom naknadom za prijevoz) za 2024. izrađen je prema realnim minimalnim potrebama za redovno poslovanje Trgovačkog suda u Osijeku, na temelju realizacije tijekom 2023. S obzirom na limite koji su zadani, nije bilo mogućnosti dodati sve materijalne troškove.

Trgovački sud u Osijeku ima ugovor o financijskom leasingu za službeno vozilo, koji je sklopljen 2022., te su rashodi su planirani prema otplatnom planu.

Ukupno planirani rashodi za 2025. iznose 1.958.400 EUR.

Ukupno planirani rashodi za 2026. iznose 1.969.900 EUR.

**PRIJENOS SREDSTAVA IZ PRETHODNE I U SLJEDEĆU GODINU**

Trgovački sud u Osijeku nema planiranih prijenosa sredstava iz prethodne u slijedeću godinu.

Planirani bi se eventualno odnosio na neutrošene prihode od preslika. Prihodi ostanu neutrošeni jer se uplate za prihode od preslika vrše i krajem financijske godine, te se sredstva uplaćuju u proračun i koriste za materijalne izdatke na tekućim izdacima koji budu slijedeći mjesec, odnosno u nekim slučajevima slijedeću financijsku godinu.

**UKUPNE I DOSPJELE OBVEZE**

U tablici je dan pregled obveza Trgovačkog suda u Osijeku na dan 31. prosinca 2022. godine i na dan 30. lipnja 2023.

Ukupne obveze se odnose na obveze za plaće i prijevoz, obveze za materijalne i financijske rashode, obveze za HZZO i uplatu kamate u proračun, te obveze za predujmove (sudski depoziti).

Trgovački sud u Osijeku nema iskazanih dospjelih obveza na dan 31.12.2022.

Na dan 30.06.2023. Trgovački sud u Osijeku ima iskazanu dospjelu obvezu u iznosu od 86,78 EUR što se odnosi na račun za komunalnu naknadu.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 6.220.509 EUR | 5.247.618 EUR |
| Dospjele obveze | 0 | 86,78 |